Anders Zorn

**Anders Leonard Zorn** (18 febrewaris 1860 – 20 augustus 1920) wie ien fan Sweden's meast foaroansteande keunstners, dy't ynternasjonaal súksesfol wie as skilder, byldhouwer, litograaf en etser. 

## Biografy
Zorn waard berne yn it doarp Yvraden, yn Mora, provinsje Dalarna. Hy waard grutbrocht op de buorkerij fan pake en beppe yn Yvraden en gie nei de legere skoalle yn Morastrand; dêrnei gie er yn de hjerst fan 1872 nei in middelbere skoalle yn Enköping. 

Hy studearre oan de Keninklike Sweedske Akademy foar Keunsten yn Stockholm, fan 1875-1880. Zorn makke in soad reizen nei Londen, Parys, de Balkan, Spanje, Itaalje en de Feriene Steaten, krige ynternasjonaal súkses en waard  de meast frege skilder fan syn tiid. Syn iere wurk wiene faak heldere akwarellen, mar al yn 1887 wie er wisberet oergien op oaljeferveskilderijen. Zorn makke portretten, skilderijen oer it plattelânslibben en de gewoantes dêre. Zorn is ek ferneamd wurden troch syn neakens en de realistyske, libbene ôfbylding fan wetter (weagen). 

It wie yn it foarste plak syn betûftens as portretskilder dêr't er faak, ynternasjonaal, om frege waard; hy ferstie de keunst om it yndividuele karakter fan de portrettearde stal te jaan. Syn ûnderwerpen wienen trije Amerikaanske presidinten by, ûnder oaren Grover Cleveland yn 1899.  Mei 29 jier waard Zorn ridder fan it Légion d'honneur by gelegenheid fan de Wrâldtentoanstelling yn 1889 te Parys.

## Kolleksje
Zorn rekke tige begoedige en boude in mânske samling keunst op. Hy kocht op syn bûtenlânske reizen.
Anders en Emma Zorn hawwe yn harren testamint harren hiele besit oan de Sweedske steat dien. 

Wichtich wurk is te sjen yn it Nasjonaal Museum fan Skoandere Keunsten yn Stockholm. Oare museums dy't keunst fan Zorn op 'e noed hawwe binne Musée d'Orsay yn Parys en it Metropolitan Museum of Art yn New York. De Zorn Samlings (Sweedsk:*Zornsamlingarnain*) yn Mora, is in museum hielendal wijd oan it wurk fan Anders Zorn. It waard ûntwurpen troch Ragnar Östberg en iepene yn 1939.

## Galery


Image:Selfportrait (Anders Zorn) - Nationalmuseum - 24242.tif|*Selsportret*, 1882
Image:Castles in the Air (Anders Zorn) - Nationalmuseum - 24345.tif|*Kastielen yn de Loft*, 1885
Image:The Little Brewery (Anders Zorn) - Nationalmuseum - 23924.tif|*Lilla bryggeriet*, 1890
Image:Anders_Zorn_Hamburg.jpg|*De haven fan Hamburch*, 1891
Image:A Toast in the Idun Society (Anders Zorn) - Nationalmuseum - 20407.tif|*Toaste yn de Idun Sosjeteit*, 1892
Image:Anders_Zorn_Omnibus.jpg|*Omnibus I*, 1892 or 1895
Image:Zorn063123.jpg|*Nei it baaien*, 1895
Image:Midsommardans_av_Anders_Zorn_1897,_sharp.jpg|*Midsimmer dûns*, 1897
Image:Mr Henry Clay Pierce (Anders Zorn) - Nationalmuseum - 20344.tif|*Henry Clay Pierce*, 1899
Image:Stickande_kulla_av_Anders_Zorn_1901.jpg| *Dalecarlian Girl Knitting. Cabbage Margit*, 1901
Image:A Musical Family (Anders Zorn) - Nationalmuseum - 18954.tif|*In muzikale húshâlding*, 1905
Image:ZORN på sandhamn.jpg|*Sandhamn*, 1906
Image:Carl Fredrik Liljevalch by Anders Zorn, 1906.jpg|*Carl Fredrik Liljevalch*, 1906
Image:Girls from Dalarna Having a Bath by Anders Zorn (1906).jpg|*Famkes út Dalarna oan 't baaien*, 1906
Image:"Dance in Gopsmor" by Anders Zorn.jpg|*Dûns yn Gopsmor*, 1906
Image:Bruno Liljefors by Anders Zorn, 1906.jpg|*De skilder Bruno Liljefors*, 1906
Image:Anders Zorn - Portrait of William Howard Taft (1911).jpg|*William Howard Taft*, 1911
Image:Anders Zorn - Självporträtt i rött (1915).jpg|*Selspotret yn read*, 1915
Image:Anders Zorn - Ols Maria.JPG|*Ols Maria*, 1918
Image:Home Tunes (Anders Zorn) - Nationalmuseum - 19274.tif|*Thús klanken*, 1920



## Keppeling om utens
* Zorn kolleksje